CELEX: 31984D0272
Language: el
Date: 1984-05-08 00:00:00
Title: 84/272/ΕΟΚ: Απόφαση της Επιτροπής της 8ης Μαΐου 1984 για την εφαρμογή της γεωργικής αναδιάρθρωσης στο Μεγάλο Δουκάτο του Λουξεμβούργου, σύμφωνα με την οδηγία 72/159/ΕΟΚ του Συμβουλίου (Το κείμενο στη γαλλική γλώσσα είναι το μόνο αυθεντικό)

Avis juridique important

|

31984D0272

84/272/ΕΟΚ: Απόφαση της Επιτροπής της 8ης Μαΐου 1984 για την εφαρμογή της γεωργικής αναδιάρθρωσης στο Μεγάλο Δουκάτο του Λουξεμβούργου, σύμφωνα με την οδηγία 72/159/ΕΟΚ του Συμβουλίου (Το κείμενο στη γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 132 της 18/05/1984 σ. 0054 - 0054

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 8ης Μαΐου 1984  για την εφαρμογή της γεωργικής αναδιάρθρωσης στο Μεγάλο Δουκάτο του Λουξεμβούργου, σύμφωνα με την οδηγία 72/159/ΕΟΚ του Συμβουλίου  (Το κείμενο στη γαλλική γλώσσα είναι το μόνο αυθεντικό)  (84/272/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 72/159/ΕΟΚ του Συμβουλίου της 17ης Απριλίου 1972 περί εκσυγχρονισμού των γεωργικών εκμεταλλεύσεων (1), όπως τροποποιήθηκε τελευταία από την οδηγία 84/140/ΕΟΚ (2), και ιδίως το άρθρο 18 παράγραφος 3,  Εκτιμώντας:  ότι στις 20 Ιανουαρίου 1984 η κυβέρνηση του Λουξεμβούργου ανακοίνωσε τον κανονισμό του Μεγάλου Δουκάτου της 14ης Νοεμβρίου 1983 για τον καθορισμό του συγκρίσιμου εισοδήματος εργασίας για το 1983 καθώς και για ορισμένες λεπτομέρειες σχετικά με αυτό το εισόδημα·  ότι, σύμφωνα με το άρθρο 18 παράγραφος 3 της οδηγίας 72/159/ΕΟΚ, η Επιτροπή, αφού εξετάσει τον κανονισμό του Μεγάλου Δουκάτου της 14ης Νοεμβρίου 1983, πρέπει να αποφασίσει αν οι ισχύουσες διατάξεις για την εφαρμογή της γεωργικής αναδιάρθρωσης σύμφωνα με την οδηγία 72/159/ΕΟΚ, που εφαρμόζονται στο Λουξεμβούργο, εξακολουθούν να πληρούν τους όρους χρηματοδοτικής συμμετοχής της Κοινότητας·  ότι ο κανονισμός του Μεγάλου Δουκάτου της 14ης Νοεμβρίου 1983 ανταποκρίνεται στους όρους και τους στόχους της οδηγίας 72/159/ΕΟΚ·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι διατάξεις που ισχύουν στο Λουξεμβούργο όσον αφορά την εφαρμογή της οδηγίας 72/159/ΕΟΚ εξακολουθούν να πληρούν, αφού ληφθεί υπόψη ο κανονισμός του Μεγάλου Δουκάτου της 14ης Νοεμβρίου 1983, τους όρους που απαιτούνται για χρηματοδοτική συμμετοχή της Κοινότητας στην κοινή δράση που αναφέρεται στο άρθρο 15 της οδηγίας 72/159/ΕΟΚ.  Άρθρο 2  Η παρούσα απόφαση απευθύνεται στο Μεγάλο Δουκάτο του Λουξεμβούργου.  Βρυξέλλες, 8 Μαΐου 1984.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 96 της 23. 4. 1972, σ. 1.  (2) ΕΕ αριθ. L 72 της 15. 3. 1984, σ. 24.